Source: https://podpora.financnasprava.sk/933997-Pod%C3%A1vanie-da%C5%88ov%C3%A9ho-priznania-da%C5%88ovn%C3%ADkom-nezalo%C5%BEen%C3%BDm-alebo-nezriaden%C3%BDm-na-podnikanie
Timestamp: 2020-02-28 13:52:48+00:00

Document:
Podávanie daňového priznania daňovníkom nezaloženým alebo nezriadeným na podnikanie
Úvod > Daň z príjmov > Daň z príjmov právnickej osoby > Daňovník nezaložený alebo nezriadený na podnikanie > Podávanie daňového priznania daňovníkom nezaloženým alebo nezriadeným na podnikanie
Daňové priznanie sú povinné podať všetky právnické osoby s výnimkou organizácií taxatívne vymenovaných v § 41 ods. 1 zákona o dani z príjmov.
Daňovníci nezriadení alebo nezaložení na podnikanie, NBS nemajú povinnosť podať daňové priznanie, ak majú iba príjmy, ktoré :
nie sú predmetom dane,
z ktorých sa daň vyberá zrážkou podľa §43 zákona o dani z príjmov.
Občianske združenia nemajú povinnosť podať daňové priznanie ak majú iba príjmy, ktoré:
nie sú predmetom dane
z ktorých sa daň vyberá zrážkou podľa § 43
sú oslobodené od dane podľa § 13 ods. 2 písm. b/ zákona o dani z príjmov, t. j. členské príspevky podľa stanov prijatých občianskym združením.
Štátom uznané cirkvi a náboženské spoločnosti nemajú povinnosť podať daňové priznanie ak majú iba príjmy, ktoré :
sú oslobodené od dane podľa § 13 ods. 2 písm. a/ t. j. výnosy z kostolných zbierok, cirkevných úkonov a príspevky plynúce registrovaným cirkvám a náboženským spoločnostiam,
z ktorých sa daň vyberá zrážkou podľa § 43.
Rozpočtové a príspevkové organizácie nemajú povinnosť podať daňové priznanie ak majú iba príjmy:
z ktorých sa daň vyberá zrážkou podľa § 43.zrážkou
sú oslobodené od dane.
Otázka č. 1 – Daňové priznanie podávané obcou
Musí obec, ktorá okrem príjmov zdaňovaných zrážkou má len príjmy z dotácií zo štátneho rozpočtu podávať daňové priznanie?
Obce sú podľa § 12 ods. 3 zákona o dani z príjmov zaradené medzi daňovníkov nezriadených alebo nezaložených na podnikanie. Ak teda dosiahnu v zdaňovacom období iba príjmy, ktoré nie sú predmetom dane a príjmy vyberané zrážkou, nevzniká im povinnosť podať daňové priznanie. Príjem z dotácie sa považuje za príjem, ktorý je predmetom dane ale je v súlade s § 13 ods. 1 písm. a) zákona o dani z príjmov od dane oslobodený, ak ide o dotáciu, ktorú obec použije na činnosť, na ktorej účel obec vznikla alebo ktorá je jej základnou činnosťou vymedzenou osobitným predpisov. Keďže podľa § 41 ods. 1 zákona o dani z príjmov obec nemusí podať daňové priznanie vtedy, ak dosahuje iba príjmy, ktoré nie sú predmetom dane a príjmy, z ktorých sa daň vyberá zrážkou podľa § 43, v tomto prípade má obec povinnosť podať za príslušné zdaňovacie obdobie daňové priznanie, pretože v danom zdaňovacom období dosiahla aj príjmy, ktoré sú predmetom dane, aj keď ide o príjem, ktorý je podľa § 13 ods. 1 písm.a) zákona o dani z príjmov od dane oslobodený. Podľa § 49 ods. 9 zákona o dani z príjmov je daňovník povinný v daňovom priznaní si daň sám vypočítať a uviesť tiež prípadné výnimky, oslobodenia, zvýhodnenia, úľavy a vyčísliť ich výšku.
Otázka č. 2 – Podávanie daňového priznania občianskym združením
Musí podávať daňové priznanie občianske združenie, ktoré v zdaňovacom období 2019 dosiahlo iba príjmy podľa § 50, teda z podielu zaplatenej dane vo výške 2%?
Podávanie daňového priznania právnickou osobou je v zákone o dani z príjmov riešené v ustanovení § 41 ods. 1. Občianske združenia nemusia podať daňové priznanie v tom prípade, ak majú iba príjmy, ktoré nie sú predmetom dane (dary, 2% resp.1 %), príjmy, z ktorých sa daň vyberá zrážkou podľa § 43, a príjmy oslobodené od dane podľa § 13 ods. 2 písm. b) zákona o dani z príjmov. Z uvedeného vyplýva, že ak občianske združenie nemalo v roku 2019 žiadne príjmy okrem podielu zaplatenej dane, nemusí podávať daňové priznanie.
Otázka č. 3 – Podávanie daňového priznania občianskym združením
Musí podávať daňové priznanie občianske združenie, ktoré v zdaňovacom období 2019 dosiahne príjmy podľa § 50, teda z podielu zaplatenej dane vo výške 2%, dary od fyzických a právnických osôb na svoju činnosť, členské príspevky a dotáciu od obce na svoju činnosť?
Podávanie daňového priznania právnickou osobou je v zákone o dani z príjmov riešené v ustanovení § 41 ods. 1. Občianske združenia nemusia podať daňové priznanie v tom prípade, ak majú iba príjmy, ktoré nie sú predmetom dane, príjmy, z ktorých sa daň vyberá podľa § 43, a príjmy oslobodené od dane podľa § 13 ods. 2 písm. b)zákona o dani z príjmov. Ak občianske združenie dosiahlo okrem príjmov, ktoré nie sú predmetom dane (prijaté dary, podiel zaplatenej dane ), príjmov oslobodených od dane podľa §13 ods.2 písm. b) zákona o dani z príjmov (členské príspevky určené v stanovách) aj dotáciu na svoju činnosť a napriek skutočnosti, že tento príjem je následne oslobodený od dane podľa §13 ods.1 písm. a) zákona o dani z príjmo, občianskemu združeniu vzniká povinnosť podať daňové priznanie, pretože dosiahlo aj príjem (dotáciu od obce na svoju činnosť), u ktorého vzniká povinnosť podať DP.
Otázka č. 4– Podávanie daňového priznania daňovníka nezriadeného na podnikanie vo vzťahu k prijatej dotácii
Nezisková organizácia poskytujúca všeobecne prospešné služby dosiahne v roku 2019 dotáciu zo štátneho rozpočtu na svoju hlavnú činnosť, čo bol aj jej jediný príjem. Musí z titulu tohto príjmu podávať daňové priznanie?
Ak nezisková organizácia v roku 2019 dosiahne príjem z dotácie zo štátneho rozpočtu, rozpočtu obce, alebo VÚC na výkon hlavnej činnosti, dotácia je predmetom dane, ale je od dane oslobodená podľa § 13 ods. 1 písm. a/ ZDP. Na základe uvedeného má nezisková organizácia poskytujúca všeobecne prospešné služby povinnosť podať vecne príslušnému správcovi dane v stanovenej lehote daňové priznanie k dani z príjmov PO za rok 2019 v ktorom si prijatú dotáciu uplatní ako oslobodený príjem.
Otázka č. 5– Predľženie lehoty na podanie daňového priznania u daňovníka nezriadeného na podnikanie
Neinvestičný fond si chce za rok 2019 predľžiť lehotu na podanie daňového priznania . Môže postupovať ako bežné podnikateľské subjekty podľa §49 ods.3 písm. a) zákona o dani z príjmov ?
Áno aj daňovníci nezriadení alebo nezaložení na podnikanie si môžu oznámením zaslaným správcovi dane najneskôr do 31.3.2020 predľžiť lehotu na podanie daňového priznania najviac o tri mesiace, resp. pri zdaniteľných príjmoch zo zdrojov v zahraničí najviac o 6 mesiacov. Musia však použiť vzor štrukturovaného tlačiva vydaného FR SR OZN493v17.
Otázka č. 6– Predlženie lehoty na podanie daňového priznania u daňovníka nezriadeného na podnikanie
Neinvestičný fond si za rok 2018 predĺžil lehotu na podanie daňového priznania do 30.6.2019. Následne zistil , že mu nevzniká povinnosť podať DP pretože nedosiahol také príjmy. Ako má postupovať ak si už v lehote na podanie DP za rok 2018 (do 1.4.2019) oznámením správcovi dane predlžil lehotu na podanie DP?
V danom prípade odporúčame, aby takýto daňovník oznámil správcovi dane, že mu nevzniká povinnosť podať DP.
Otázka č. 7– Podanie daňového priznania u daňovníka nezriadeného na podnikanie elektronicky
Majú povinnosť daňovníci nezriadení na podnikanie podávať daňové priznanie elektronicky?
Ak nie sú platiteľmi DPH, nemajú povinnosť podávať daňové priznanie elektronicky.

References: § 41
 §43
 § 43
 § 13
 § 13
 § 43
 § 43
 § 12
 § 13
 § 41
 § 43
 § 13
 § 49
 § 50
 § 41
 § 43
 § 13
 § 50
 § 41
 § 43
 § 13
 §13
 §13
 § 13
 §49